ai4bharat/Pralekha huggingface dataset:
پیٹرولیم اور قدرتی گیس کی وزارت
گیل نے ہندوستان کے سب سے بڑے پی ای ایم پر مبنی گرین ہائیڈروجن پروجیکٹ کو قائم کرنے کا معاہدہ کیا
پروجیکٹ کو روزانہ تقریباً 4.3 میٹرک ٹن ہائیڈروجن پیدا کرنے کے لیے ڈیزائن کیا گیا ہے
نئی دہلی:12؍مئی2022:
نیشنل ہائیڈروجن مشن کے عین مطابق گیل لمٹیڈ نے ہندوستان میں سب سے بڑے پروٹون ایکسچینج ممبرینالیکٹولائزر میں سے ایک کو قائم کرنے کےلئے ایک معاہدہ کیا ہے۔ یہ پروجیکٹ مدھیہ پردیش کے گنا ضلع میں گیل کے وجے پور کمپلیکس میں قائم کیا جائے گا اور قابل تجدید توانائی پر مبنی ہوگا۔
پروجیکٹ کو تقریباً 99.999 والیوم فیصد خالص کے ساتھ فی دن تقریباً 4.3 میٹرک ٹن ہائیڈروجن پیدا کرنے کے لئے ڈیزائن کیا گیا ہے۔ اسے نومبر 2023ء تک چالو کیا جانا ہے۔آتم نر بھر بھارت کے نظریے کے عین مطابق پروجیکٹ کو 50 فیصد سے زیادہ کے گھریلو قیمت اضافہ کرنے والے فروخت کار کو مہیا کیا جائے گا۔
اس سے پہلے اس سال جنوری میں گیل نے قدرتی گیس نظام میں ہائیڈروجن کو ملانے کی ہندوستان میں اپنی طرح کا پہلا پروجیکٹ شروع کیا تھا۔ایچ پی سی ایل-آونٹکا گیس لمٹیڈکے ساتھ گیل کی مشترکہ صنعت کمپنی میں سے ایک کو ہائیڈروجن ملی ہوئی قدرتی گیس کی سپلائی کی جارہی ہے، جو اندور ،مدھیہ پردیش میں جاری ایک سٹی گیس تقسیم کار کمپنی ہے۔ اب تک گیل سی جی ڈی نیٹ ورک میں قدرتی گیس میں 2فیصد ہائیڈروجن کو شامل کرنے میں کامیاب رہا ہے۔
سائنس اور ٹیکنالوجی کی وزارت
سائنس میں تعاون، اشتراک اور روابط کی اہمیت کو برکس ینگ سائنٹسٹ فورم میں اجاگر کیا گیا
نئی دہلی،14ستمبر 2021/ ڈاکٹر رینو سروپ ، سکریٹری محکمہ سائنس و ٹکنالوجی اور محکمہ حیاتیات ٹکنالوجی، وزارت سائنس و ٹکنالوجی نے سائنس کو آگے لے جانے اور فروغ دینے کے لئے برکس ینگ سائنٹسٹ فورم میں اشتراک ، تعاون اور روابط کی اہمیت کو اجاگر کیا۔
انہوں نے برکس ینگ سائنٹسٹ فورم  کے چھٹے ایڈیشن کے ساتھ افتتاحی خطاب کے دوران کہا ، ہم وبائی مرض کے خلاف طاقتور جنگ لڑنے کے لئے دنیا بھر میں سائنس اور ٹکنالوجی کے اختراعی کردار کو بخوبی جانتے ہیں۔ اس فورم کا انعقاد نیشنل انسٹی ٹیوٹ آف ایڈوانس اسٹیڈیز ، بنگلور  کے تعاون سے، سائنس اور ٹکنالوجی کے ذریعہ اہتمام کیا گیا۔
ڈاکٹر سوروپ نے ممالک کی حوصلہ افزائی کی کہ وہ سائنس پر مبنی ایجنڈا رکھیں اور عالمی سطح پر مشترکہ موضوعات کی ترجمانی، تخلیق اور علم کے استعمال پر توجہ دیں۔ ڈیٹا کی تخلیق تجزیہ اور استعمال  کی اہمیت پر توجہ مرکوز کرتےہوئے ، انہوں نے کہاکہ ان میدانوں میں نوجوانوں کی شرکت کی حوصلہ افزائی کی اور سائنس دانوں سے درخواست کی کہ وہ اہم بیماریوں کا جلد پتہ لگانے میں مدد کے لئے صحت سے متعلق ادویات ، جینومک ٹولس اور بائیو مارکر پر توجہ دیں۔ ڈاکٹر سوروپ نے عالمی برادری سے اپیل کی کہ وہ ڈیٹا کی تخلیق ، تجزیہ اور ایپلی کیشن کے لئے جدت اور انکیوبیشن کے ذریعہ مشغول رہیں۔
پروفیسر شیلش نائیک ، ڈائریکٹر  نے شرکا پر زور دیا کہ وہ مستقبل کے باہمی بات چیت اور نیٹ ورکنگ میں مشغول رہیں تاکہ پائیدار حل پیدا کئےجاسکیں اور مستقبل میں اختراعی اور جدیدمنتقلی کو آسان بنایا جاسکے۔ جناب سنجیو کے ورشنے
سربراہ بین الاقوامی تعاون، ڈی ایس ٹی، نے اس بات پر زور دیا کہ برکس کانفرنس سائنس دانوں کے درمیان مشترکہ مسائل کو حل کرنے کے لئے ایک نیٹ ورک سازی کے موقع کے طور پر کام کرسکتی ہے۔ تعاون کی حوصلہ افزائی کے لئے، انہوں نے برکس وائس ایس ایف2021 کے اسپانسر کے تعاون سے فیلو شپ کی تجویز بھی پیش کی۔
فورم میں مختلف ممالک کے 125 سائنس دانوں نے شرکت کی۔ برازیل ، روس اور ہندستان کے وفود کی سربراہی بالترتیب جناب کارلوس ماتسوموتو، محترمہ البینا کوتوزوا اور ڈاکٹر اروند کمار نے کی جبکہ چین اور جنوبی افریقہ کے وفود کی سربراہی محترمہ لی وینجنگ اور ڈاکٹر اسٹینلے مفوسا نے کررہے تھے۔
برکس-وائی ایس ایف سربراہ کانفرنس سب سے پہلے ہندستان میں 2016 میں منعقد کی گئی، اس کے بعد 2017 میں چین میں،2018میں جنوبی افریقہ میں، 2019 میں برازیل میں اور 2020 میں روس میں منعقد کی گئی تھیں۔ بہترین نواجوان سائنس دانوں کو جدت کے بارے میں اعجاز برکس –وائی ایس ایف 2021 میں دیا جائے گا۔نوجوان اختراعی اعزاز برکس وائی ایس ایف کی توجہ کا مرکز رہا ہے اور اس ایوارڈ کو ڈی ایس ٹی، حکومت ہند کا تعاون حاصل ہے۔ اگلی کانفرنس 2022 میں چین کی جانب سے منعقد کی جائے گی۔
ش ح۔ ش ت۔ج
Uno-8999
(Visitor Counter : 130
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک220.07کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 90,529 ٹیکے لگائے گئے۔
ہندوستان میں سردست زیر علاج مریضوں کی تعداد 3,468ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.8 فیصد ہے۔
گزشتہ 24 گھنٹوں کے دوران141مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,41,43,483ہوگئی ہے۔
پچھلے 24 گھنٹوں کے دوران 188نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.14 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 91.01کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,34,995ٹیسٹ کئے گئے۔
صحت اور خاندانی بہبود کی وزارت
ڈاکٹر ہرش وردھن نے ویڈیو کانفرنسنگ کے توسط سے اترپردیش، اڈیشہ اور مغربی بنگال میں کووڈ-19 کی روک تھام کے لئے کئے گئے انتظام اور تدارکی اقدامات پر نظرثانی کی
دیگر ریاستوں سے آنے والے مہاجر مزدوروں کے سلسلے میں معقول قرنطائن انتظامات کرنے کے ساتھ ساتھ ایس اے آر آئی ؍آئی ایل آئی معاملات کے لئے نمونہ حاصل کرنے اور جانچ کرنے کے مکمل عمل میں اضافہ درکار ہے
نئی دہلی، 7 ؍مئی، 2020،صحت اور کنبہ بہبود کے وزیر ڈاکٹر ہرش وردھن نے اترپردیش کے وزیر صحت جناب جے پرتاپ اور اڈیشہ کے وزیر صحت جناب نبا کشور کے ساتھ صحت و کنبہ بہبود کے وزیر مملکت جناب اشونی کمار چوبے اور مرکز اور ریاستوں کے سینئر افسران کی موجودگی میں ایک اعلیٰ سطحی میٹنگ کا اہتمام کیا۔ اس میٹنگ کے اہتمام کا مقصد تینوں ریاستوں میں کووڈ-19 کے انتظام اور اس کے تئیں مستعدی، کی گئی کارروائی اور پوری صورتحال پر غوروخوض کرنا تھا۔
ابتدا میں ڈاکٹر ہرش وردھن نے ملک میں کووڈ-19 کے وبائی مرض سے نمٹنےکے سلسلےمیں تمام ریاستوں کی لگن کی ستائش کی۔ انہوں نے کہاکہ 7مارچ 2020 کو ملک میں 52،952معاملات سامنے آئے تھے اور ان میں سے 15،266افراد شفایاب ہو چکے ہیں۔ 1،783اموات رونما ہوئی ہیں۔ گزشتہ 24گھنٹوں میں 3561نئے معاملوں کی تصدیق ہوئی ہے اور اضافہ ہوا ہےاور اس میں سے 1084مریض شفایاب ہو گئے ہیں ۔ انہوں نے کہا کہ دیگر ممالک کے موازنے میں بھارت بہتر صورتحال میں ہے، کیونکہ یہاں شرح اموات 3.3فیصد ہے اور 28.83فیصد لوگ شفایاب ہوئے ہیں۔ انہوں نے یہ بھی کہا کہ آئی سی یو میں 4.8فیصد مریض ہیں، 1.1فیصد وینٹی لیٹر پر ہیں اور 3.3فیصد مریض جو مثبت پائے گئے ہیں ، انہیں آکسیجن سپورٹ پر رکھا گیا ہے۔ ڈاکٹر ہرش وردھن نے کہا کہ ملک میں جانچ کی صلاحیت میں اضافہ ہواہے اور 337سرکاری تجربہ گاہوں کے ذریعے روزانہ 95ہزار جانچ کی جا رہی ہے۔ 118نجی تجربہ گاہیں بھی اس کام میں مصروف ہیں۔ مجموعی طور پر کووڈ-19 کے سلسلے میں اب تک 1357442نمونوں کی جانچ کی گئی ہے۔
انہوں نے مطلع کیا کہ تاحال ایسے 180 اضلاع ہیں، جہاں 7 سے کم دنوں میں کوئی ایک بھی نیا معاملہ سامنے نہیں آیا ہے۔ 180 اضلاع میں 7سے 13 دنوں میں کوئی نیا کیس سامنے نہیں آیا ہے اور 164اضلاع کے سلسلے میں 14سے 20دنوں کے اندر کوئی نیا کیس سامنے نہیں آیا ہے اور 136اضلاع میں گزشتہ 21سے 28 دنوں کے درمیان کوئی نیا کیس سامنے نہیں آیا ہے۔ 13ایسی ریاستیں ہیں، جن سے تاحال کسی ایک بھی کورونا مریض کی رپورٹ نہیں ملی ہے۔ انڈمان نکوبار جزائر، اروناچل پردیش، چھتیس گڑھ، گوا، جھارکھنڈ، ہماچل پردیش، جموں و کشمیر، کیرالہ، لداخ، منی پور، میگھالیہ، میزورم اور اڈیشہ سے گزشتہ 24 گھنٹےمیں کسی بھی کیس کے لاحق ہونے کی کوئی خبر نہیں ملی ہے۔ دمن اور دیو، سکم اور ناگالینڈا ور لکشدیپ میں تاحال ایک بھی ایسا کیس نہیں پایا گیا ہے۔
ڈاکٹر ہرش وردھن نے اترپردیش میں آگرہ، کانپور، میرٹھ، سہارنپور، گوتم بدھ نگر، لکھنؤکے ڈی ایم حضرات اور اڈیشہ میں بالیشور، گنجم، جاجپور کے ڈی ایم حضرات سے گفت و شنید کی ہے اور ان اضلاع میں کووڈ-19 کے انتظام کے لئے جو اقدامات کئے گئے ہیں ان پر تفصیلی تبادلہ خیال کیا۔
صحت اور کنبہ بہبود کی وزارت کی سکریٹری محترمہ پریتی سودن، صحت و کنبہ بہبود کے افسر بکار خاص جناب راجیش بھوشن، اے ایس اینڈ ایم ڈی ، کی محترمہ وندنا گُرنانی ، صحت و کنبہ بہبود کی وزارت کے جوائنٹ سکریٹری ڈاکٹر منوہر اگنانی ، این سی ڈی سی کے ڈائرکٹر ڈاکٹر ایس کے سنگھ، اترپردیش کے صحت کے پرنسپل سکریٹری جناب امت موہن پرساد ، اڈیشہ کے صحت کے پرنسپل سکریٹری جناب نکنج ڈھال، این ایچ ایم ، مغربی بنگال کےمشن ڈائرکٹر ڈاکٹر سمتر موہن نے اس میٹنگ میں شرکت کی۔
۔۔۔۔۔۔۔۔۔۔۔
م ن۔ک ا۔
U-2368
(
بھارتی چناؤ کمیشن
عوامی نمائندگی کے قانون 1951 کی دفعہ 151 اے، بھارت کے چناؤ کمیشن کو جُزوقتی خالی نشستیں پُر کرنے کا اختیار دیتا ہے
نئیدہلی09اکتوبر۔سمجھاجاتا ہے کہ کچھ اخباروں نے اطلاع دی ہے کہ ایک طرف چناؤ کمیشن نے کرناٹک سے لوک سبھا میں تین جزوقتی خالی نشستیں پُر کرنے کے لئے ضمنی انتخابات کا اعلان کیا ہے جبکہ آندھرا پردیش سے لوک سبھا میں پانچ خالی نشستیں پُر کرنے کے لئے ضمنی چناؤ کا اعلان نہیں کیا گیا ہے ۔
اس سلسلے میں یہ بتایا گیا ہے کہ کرناٹک کے 9 –بلاری  ، 14-شموگہ اور 20- مانڈیا پارلیمانی حلقوں سے بالترتیب 18 مئی ، 21 مئی اور18 مئی 2018 کو نشستیں خالی ہوئی ہیں جبکہ آندھرا پردیش سے پانچ پارلیمانی حلقوں سے 20 جو ن 2018 کو نشستیں خالی ہوئی ہیں ۔
عوامی نمائندگی کے قانون 1951 کی دفعہ 151 اے کے تحت انتخابی کمیشن کو نشست کے خالی ہونے کی تاریخ سے چھ ماہ کے اندر ضمنی چناؤ کے ذریعہ پارلیمنٹ کے ایوانوں او ر ریاستی قانون ساز اسمبلیوں میں جزوقتی خالی نشستیں پر کرنے کا اختیار حاصل ہے ،بشرطیکہ خالی نشست کے تعلق سے ایک ممبر کی باقی مدت ایک سال یا اس سے زیادہ رہ گئی ہو ۔
سولہویں لوک سبھا کی مدت تین جون 2019 تک ہے ۔ چونکہ ایوان کی مدت کے ختم ہونے سے ایک سال سے بھی زیادہ عرصہ پہلے کرناٹک سے نشستیں خالی ہوئی ہیں لہٰذا نشستوں کے خالی ہونے کی تاریخ سے چھ ماہ کے اندر یہ خالی نشستیں پُر کرنے کے لئے عوامی نمائندگی قانون 1951 کی دفعہ 151 اے کے تحت ضمنی انتخابات ہونے ہیں ، جس کی تاریخ 18 اور 21 مئی 2018 ہے ۔ آندھرا پردیش سے خالی نشستوں کے معاملے میں ضمنی چناؤ کرانے کی ضرورت نہیں ہے چونکہ لوک سبھا کی باقی مدت نشستوں کے خالی ہونے کی تاریخ سے ایک سال سے بھی کم ہے ۔ لوک سبھا کی باقی مدت تین جون 2019 ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-5222
(Visitor Counter : 165
ریلوے کی وزارت
انڈین ریلوے نے ستمبر کے مہینے میں 115.80 میٹرک ٹن مال کی لوڈنگ کا اب تک کا بہترین ریکارڈ بنایا
اپریل سے ستمبر 2022 تک مجموعی مال کی لوڈنگ 736.68 ایم ٹی رہی ہے، جوگزشتہ سال کی اسی مدت کے مقابلے میں 10.14 فیصد اضافہ کو ظاہر کرتی ہے
انڈین ریلوے نے ستمبر 22 میں 115.80 میٹرک ٹن  ماہانہ فریٹ لوڈنگ کا اب تک کا بہترین ریکارڈبنایا ہے۔ ستمبر کے مہینے میں اضافی لوڈنگ 9.7 ایم ٹی رہی ہے یعنی 2021 میں درج ستمبر کے پچھلے بہترین اعداد و شمار کے مقابلے میں 9.15 فیصد کا اضافہ ہے۔ اس کے ساتھ ہی، انڈین ریلوے نے مسلسل 25 مہینے تک سب سے بہترین ماہانہ مال کی ڈھلائی درج کی۔
ریلوے نے کوئلے میں 6.8 میٹرک ٹن کی اضافی لوڈنگ حاصل کی ہے، اس کے بعد لوہے میں 1.2 میٹرک ٹن اور دیگر سامان میں 1.22 میٹرک ٹن، سیمنٹ اور کلنکر میں 0.4 میٹرک ٹن اور کھاد میں 0.3 میٹرک ٹن کی اضافی لوڈنگ حاصل کی ہے۔ مالی سال 2022-23 میں آٹوموبائل لوڈنگ میں اضافہ مال برداری کی تجارت کی ایک اور خاصیت رہی اور مالی سال2022-23 میں ستمبر تک 2712 ریک لوڈ کیے گئے ہیں جبکہ پچھلے سال کی اسی مدت کے دوران 1575 ریک لوڈ کیے گئے تھے یعنی 72.2 فیصد اضافہ ہوا ہے۔
یکم اپریل 2022 سے 30 ستمبر 2022 تک مجموعی طور پر مال برداری 736.68 میٹرک ٹن رہی ہے جبکہ2021-22 میں668.86 میٹرک ٹن تھی یعنی گزشتہ سال کی اسی مدت کے مقابلے 10.14 فیصداضافے کے ساتھ 67.83 میٹرک ٹن کی اضافی لوڈنگ درج کی گئی ہے۔ مال برداری این ٹی کے ایم  ستمبر 2021 کے 63.43 بلین سے بڑھ کر ستمبر 22 میں 69.97 بلین ہو گئی ہے، جو 10.3 فیصد اضافہ کو ظاہر کرتا ہے۔ سال کی پہلی ششماہی میں این ٹی کے ایم میں بھی 17.1فیصد اضافہ ہوا ہے۔
بجلی اور کوئلہ کی وزارتوں کے ساتھ قریبی تال میل میں بجلی گھروں کو کوئلے کی سپلائی بڑھانے کے لیے انڈین ریلوے کی مسلسل کوششیں ایک بار پھر ستمبر کے مہینے میں مال برداری کی کارکردگی کی ایک اہم خصوصیت رہی ہے۔ بجلی گھروں کو کوئلے کی لوڈنگ میں ستمبر میں 6.2 میٹرک ٹن کا اضافہ ہوا ہے، جس میں گزشتہ سال 35.8 میٹرک ٹن کے مقابلے میں 42.00 میٹرک ٹن کوئلہ بجلی گھروں میں سپلائی کیا گیا تھا یعنی 17.3 فیصد اضافہ درج کیا گیا۔ مجموعی طور پر، سال کی پہلی ششماہی میں، انڈین ریلوے نے گزشتہ سال کی اسی مدت کے مقابلے میں 29.3 سے زیادہ اضافے کے ساتھ 64.53 میٹرک ٹن سے زیادہ اضافی کوئلہ بجلی گھروں کو لوڈ کیا ہے۔
اجناس کے لحاظ سے اضافے کی شرح ظاہر کرتی ہے کہ انڈین ریلوے نے تقریباً تمام اجناس کے زمروں میں مندرجہ ذیل شرح نمو کے ساتھ موثر اضافہ درج کیا ہے:
|
|
اجناس
|
|
تبدیلی 
|
|
تبدیلی کا فیصد
|
|
کوئلہ
|
|
6.8
|
|
14
|
|
سیمنٹ اور کلنکر
|
|
0.4
|
|
3.4
|
|
پی او ایل
|
|
0.29
|
|
8.19
|
|
کھاد
|
|
0.33
|
|
7.9
|
|
کنٹینر 
|
|
0.09
|
|
6.15
|
|
بقیہ دیگر اجناس
|
|
1.2
|
|
14.1
|
|
خام لوہا
|
|
1.2
|
|
10.8
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
10949
(Visitor Counter : 91
سماجی انصاف اور تفویض اختیارات کی وزارت
تھاور چند گہلوت سیئول روانہ عالمی مسئلہ ضعیف العمری اور بزرگ افراد کے انسانی حقوق پر تیسری ایشیا -یورپ میٹنگ کانفرنس میں شرکت کریں گے
نئیدہلی،05ستمبر۔مرکزی وزیر برائے سماجی انصاف وتفویض اختیارات جناب تھاور چند گہلوت گزشتہ روز کوریا کی راجدھانی سیئول کے لئے روانہ ہوگئے ۔جناب گہلوت ، عالمی مسئلۂ ضعیف العمری اور بزرگ افراد کے انسانی حقوق پر اے ایس ای ایم  کی تیسری عالمی کانفرنس میں شرکت کی غرض سے ایک سہ رکنی ہندوستانی وفدکے قائد کی حیثیت سے کوریا گئے ہیں۔اس کانفرنس کا اہتمام جمہوریہ کوریا اورنیشنل ہیومن رائٹس کمیشن آف کوریا کے اشتراک سے 5سے 7ستمبر 2018 تک سیئول میں کیا گیا ہے ۔
اس تین روزہ کانفرنس میں بزرگ افرادکے انسانی حقوق کی آفاقی اہمیت کی تصدیق کی جائے گی اور ایشیا اوریورپ میں بزرگ افراد کے خلاف امتیاز برتے جانے کے معاملات پر اطلاعات ومعلومات کا باہمی تبادلہ کیا جائے گا اور اے ایس ای ایم گلوبل ایجنگ سینٹر کے کام کاج اور فرائض پر گفتگو کی جائے گی۔یہ سینٹر اے ایس ای ایم کے ممالک کے اراکین کے درمیان باہمی تعاون اور ضعیف العمر افراد کے انسانی حقوق کے تحفظ اور فروغ کی عمل آوری کے مرکز کی حیثیت سے قائم کیا گیا ہے ۔
اس کانفرنس میں اقوام متحدہ ، یواین ای ایس سی اے پی ، یواین ای سی ای ، یوروپئین یونین ، اے ایس ای اے این ، جی اے این ایچ آر آئی جیسے علاقائی ادارے اوربین الاقوامی رضاکارتنظیمیں اور ماہرین وغیرہ شرکت کریں گے ۔اس کانفرنس سے حاصل تجربات بزرگ شہریوں کی فلاح کے لئے پالیسی سازی اور عمل آوری میں معاون ہوں گے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-4577
(Visitor Counter : 42
ایٹمی توانائی کا محکمہ
ٹاٹا میموریل سینٹرانڈونیشیا کے کینسرمریض نیوی گیٹر ز کو تربیت دیگا
عالمی یوم صحت کے موقع پر ٹی ایم سی نے اندونیشیا کے دھارمائز قومی کینسرہاسپٹل اور پی ٹی روچے انڈونیشیا کے ساتھ شراکت داری کے معاہدے پردستخط کئے
ٹاٹا میموریل سینٹر  آج  عالمی یوم صحت کے موقع پر ممبئی میں انڈونیشیا میں کینسر کی دیکھ بھال کو بہتر بنانے کے لئے ورچوئل طورپر کینسرکے مریض نیوی گیشن پروگرام کے شراکت داری معاہدے پردستخط کئے ۔ دھرمائز قومی کینسر ہاسپٹل اور پی ٹی روچے انڈونیشیا کے ساتھ مفاہمتی عرضداشت پر دستخط کئے گئے ۔
‘مریض نیوی گیشن’ انفرادی امداد ہے جو مریضوں، خاندانوں اور دیکھ بھال کرنے والوں کو صحت کی دیکھ بھال کے نظام کی رکاوٹوں پر قابو پانے میں مدد کے لیے پیش کی جاتی ہے۔
ڈائریکٹر، ٹی ایم سی، ڈاکٹر راجندر بدوے نے کہا کہ کینسر کی دیکھ بھال کی آسان رسائی اور معیار کے باوجود علاج کی تعمیل میں ایک مسئلہ موجود ہے۔ انہوں نے وضاحت کی کہ ٹی ایم سی اور ٹاٹا انسٹی ٹیوٹ آف سوشل سائنسز  کے ذریعہ کئے گئے سروے سے یہ بات سامنے آئی ہے کہ مریض کی معاشی، جذباتی، نفسیاتی، سماجی اور ثقافتی ضروریات کو پورا کرنا علاج میں مثبت نتائج کے لیے اتنا ہی اہم ہے۔ یہ کردار ‘نیویگیٹرز’ ادا کرتا ہے۔
فی الحال انڈونیشیا میں اس طرح کا کینسرمریض نیوی گیٹرز  موجود نہیں ہے۔ اس پس منظرمیں ٹی ایم سی کے ذریعہ دستخط شدہ یادداشت مفاہمت اہمیت کا حامل ہے ۔
انڈونیشیا میں ہندوستانی سفیر منوج کمار بھارتی نے کہا کہ یادداشت مفاہمت ہندوستان اور انڈونیشیا تعلقات میں ایک اور سنگ میل کی حیثیت رکھتاہے ۔انھوں نے مزید کہا کہ ‘‘یہ بہت بروقت ہے جب انڈونیشیا جی 20کی صدارت اپنے پاس رکھتا ہے اورصحت اس کی توجہ کے تین اہم ستون میں سے ایک ہے ۔ ’’
ٹی ایم سی اور دیگر کینسر کی دیکھ بھال کے مراکز کی کوششوں کو سراہتے ہوئے، آسیان میں ہندوستانی سفیر، جینت کھوبراگڑے نے کہا کہ کینسر کے زیادہ تر مریض ملک کی ترقی میں حقیقی شراکت دار رہتے ہیں اور اس طرح یہ قوم کی خدمت ہے۔ ان کی عمر میں اضافہ انسانیت کی بہت بڑی خدمت ہے۔
ٹی ایم سی کے ای وی اے ٹی –آنکولوجی میں نیوی گیشن میں ایک سالہ ایڈوانسڈ پوسٹ گریجویٹ ڈپلومہ پروگرام پیش کرتاہے ۔ اس نے ٹی آئی ایس ایس کے ساتھ شراکت داری کی ہے ۔ جو کہ نگہداشت کے نفسیاتی سماجی پہلوؤں میں تعلیم مہیاکراتاہے جب کہ ٹی ایم سی طبی پہلوؤں میں تربیت دیتا ہے ۔ یہ ڈپلومہ مشترکہ طورپر ٹی ایم سی اور ٹی آئی ایس ایس کے ذریعہ پیش کیاجاتاہے ۔
اسی پروگرام کو انڈونیشیائی ضروریات کو پورا کرنے کے لیے اپنی مرضی کے مطابق بنایا گیا ہے۔ انڈونیشیا کے لئے ٹریننگ انسینٹیو پروگرام کی خصوصیت ایک ہائی برڈ لرننگ ماڈل کے توسط سے سیکھنا ہے ۔ جس میں آن لائن ٹیوٹوریل اورٹی ایم سی میں عملی تربیت اوربعد میں ماہرین کے زیرنگرانی شرکت کرنے والوں اسپتالوں میں عملی تربیت دی جائے گی ۔ پروگرام کی کامیاب تکمیل کے بعد طلباء کو ٹی ایم سی اور ٹی آئی ایس ایس کی طرف سے ایک مشترکہ ڈپلومہ دیاجائے گا۔
وزارت سیاحت
جی- 20 کے تمام مقامات نے، عالمی توجہ مبذول کی ہے اور ہندوستان کو عالمی سیاحت کے نقشے پر لانے کا کام کیا ہے: جناب جی کے ریڈی
وزیر سیاحت جناب جی کشن ریڈی نے آج راجیہ سبھا میں ایک تحریری جواب میں بتایا کہ ہندوستان کی جی- 20 صدارت کے دوران، ملک بھر میں 60 سے زیادہ مقامات پر 200 سے زیادہ میٹنگوں کا منصوبہ ہے۔ ان تمام مقامات نے عالمی توجہ مبذول کرائی ہے اور ہندوستان کو عالمی سیاحت کے نقشے پر لا دیا ہے۔ جی- 20 میٹنگوں نے حکومتوں، نجی شعبے اور دیگر حصص داروں کے درمیان تعاون کو فروغ دیا ہے ، تاکہ ہندوستان کا دورہ کرنے والے جی - 20 مندوبین کو ایک یادگار تجربہ فراہم کیا جا سکے۔ میزبان شہروں میں انفرااسٹرکچر کو اپ گریڈ کیا گیا ہے اور ایونٹ کے کامیاب انعقاد کے لیے حصص داروں کی استعداد کار کو بڑھانے کے لیے مختلف اقدامات کیے گئے ہیں۔
میزبان شہروں میں اور اس کے آس پاس کی مختلف ثقافتی یادگاروں کو بھی جی - 20 کے مندوبین کی سیر کے لیے تیار کیا گیا اور انھیں ہندوستان کے بھرپور قدرتی اور ثقافتی ورثے کا مشاہدہ کرنے کا موقع فراہم کیا گیا۔ گھومنے پھرنے اور عمیق تجربات کے علاوہ، جی- 20 اجلاس خطے کے فن، ثقافت اور روایات کو ظاہر کرنے کے لیے ایک بہترین پلیٹ فارم رہا ہے۔ ٹورزم ورکنگ گروپ کی میٹنگوں کے دوران ریاستی حکومتوں کے ذریعہ آرٹ اور کرافٹ بازار قائم کیے گئے ،جن میں مقامی دستکاریوں اور کاریگروں کی نمائش کی گئی اور کمیونٹی شراکت داری کی سہولت فراہم کی گئی۔ مندوبین نے کرافٹ بازار میں منعقد کی گئی 'ڈو اٹ یور سیلف' سرگرمیوں میں پرجوش شرکت کا مظاہرہ کیا جس میں مقامی فنون اور دستکاری کا تجربہ پیش کیا گیا۔ مزید برآں، مندوبین کو پیش کیے گئے سووینئر تحائف میں علاقائی کاریگری کا مظاہرہ کیا گیا۔
وزارت سیاحت نے ٹورزم ورکنگ گروپ میٹنگوں کے دوران کئی اہم مفاہمت ناموں پر بھی دستخط کیے، جس سے ملک میں سیاحت کے شعبے کی ترقی اور فروغ کی راہ ہموار ہوئی۔ فلم ٹورزم کی بے پناہ صلاحیت کو تسلیم کرتے ہوئے، اس کے فروغ اور ترقی کے لیے فیڈریشن آف انڈین چیمبرز آف کامرس اینڈ انڈسٹری  کے ساتھ ایک مفاہمت نامے پر دستخط کیے گئے۔ کنفیڈریشن آف انڈین انڈسٹری  کے ساتھ ایک اور مفاہمت نامے پر دستخط کیے گئے، جس میں ہندوستان میں ایکو ٹورزم کے فروغ اور ترقی کی اہمیت کو اجاگر کیا گیا۔ اقوام متحدہ کی عالمی سیاحتی تنظیم  اور وزارت سیاحت کے درمیان سیاحت کے فروغ اور ترقی سے متعلق اہم پروگراماتی شعبوں میں تعاون اور اشتراک کو بڑھانے کے لیے ایک مفاہمت نامے پر بھی دستخط کیے گئے۔
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-7391
(Visitor Counter : 34
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 84.15 کروڑ ویکسین خوراک دی جاچکی ہیں۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.89 فیصد جو مارچ 2020 سے اب تک کی کم ترین شرح ہے۔
ہندوستان میں اس وقت زیرعلاج مجموعی تعداد 300162 ہے جو 188 دنوں میں سب سے کم ہے۔
گزشتہ 24 گھنٹوں کے دوران 31382نئے معاملے سامنے آئے ہیں۔
فی الحال صحتیابی کی شرح 97.78فیصد ہے۔مارچ 2020 کے بعد سب سے زیادہ۔
گزشتہ 24 گھنٹوں کے دوران32542 مریض شفایاب ہوئے ہیں۔ جس سے شفایابی کی مجموعی تعداد بڑھ کر 32848273ہوگئی ہے۔
جانچ کے بعد متاثر پائے جانے والے ہفتے وار مریضوں کی شرح ہے ، جو گزشتہ 91دنوں میں 3 فیصد سے بھی کم ہے۔
پچھلے 25دنوں میں متاثرہ معاملات کی یومیہ شرح  فیصد درج ہورہی ہے ، جو 3 فیصد سے بھی کم ہے۔
اب تک کل 55.99 کروڑ ٹیسٹ کئے جاچکے ہیں۔
وزارت دفاع
سرحدی سڑک تنظیم بی آر او نے اروناچل پردیش کے اسٹریٹیجک علاقوں کو آپس میں جوڑنے کے لئے ایک عام سڑک پر ریکارڈ وقت میں پُل کی تعمیر کا کام انجام دیا ہے
نئی دہلی،20- اپریل 2020/ اگرچہ پورے ملک میں لاک ڈاؤن کا سلسلہ جاری ہے ، پھر بھی سرحدی سڑکوں کی تنظیم  نے کووڈ -19 کے بارے میں تمام احتیاطی تدابیر کو ذہن میں رکھتے ہوئے سوبن سری ندی پر دپوریجو پل کی تعمیر کا کام انجام دیا ہے۔ اس طرح اروناچل پردیش میں مواصلات کی اسٹریٹیجک لائن جڑ گئی ہے۔
دپوریجندی پر پل دراصل بھارت اور چین کے درمیان ایل اے سی کا ایک اہم رابطہ ہے۔ تمام طرح کی سپلائیاں ، راشن، تعمیراتی سامان اور دوائیں اس پل سے ہوکر گذرتی ہیں۔ پرانے پل میں شگاف پڑ گئے تھے جس سے 26 جولائی 1992 جیسا بڑا حادثہ رونما ہوسکتا تھا۔ اس حادثہ میں ایک مسافر بس پل سے نیچے گر گئی تھی جس میں کوئی بھی زندہ نہیں بچا تھا۔ ڈی جی بی آر اور سی ای اروناک کی مداخلت کی وجہ سے ایم او ڈی اور اروناچل حکومت کی طر ف سے تیز رفتاری کے ساتھ منظوری مل گئی۔ پُل کی تکمیل کا مشکل اور خطرناک کام کووڈ-19 کے سلسلہ میں تمام احتیاطی تدابیر اختیار کرتے ہوئے ریکارڈ وقت میں مکمل کیا گیا۔
پُل کی تعمیر کا کام 17 مارچ 2020 کو 23 بی آر ٹی ایف نے شروع کیا تھا۔آخر کار 27 دن کے بعد یعنی 14 اپریل 2020 کو یہ پُل کامیابی اور حفاظت کے ساتھ سہاروں پر کھڑا کردیا گیا۔ اس کا درجہ کامیابی کے ساتھ 24 ٹن سے بڑھا کر 40 ٹن کردیا گیا ہے۔ یعنی اب بھاری گاڑیاں نہ صرف فوجی ضرورتوں کے لئے بلکہ بالائی سوبن سری ضلع کی مستقبل کی تعمیر نو کی ترقیاتی ضرورتوں کے لئے سامان بھی لے جاسکتی ہیں۔
اروناچل پردیش کے وزیر اعلی جناب پیما کھانڈو نے ویڈیو کانفرنس کے ذریعہ اس کا افتتاح کیا اور اس پل کو آج سے ٹریفک کے لئے کھول دیا۔
پل کے کام کی محفوظ اور جلد تکمیل سے بی آر او ، ایم او بی اور اروناچل حکومت کے مابین مسلسل تعاون اور تال میل کی عکاسی ہوتی ہے۔
ایٹمی توانائی کا محکمہ
نو کلیائی پلانٹوں کا توسیعی پروگرام
نئی دلّی، 17 جولائی /شمال مشرقی خطے کی ترقی، وزیر اعظم کے دفتر میں وزیر مملکت، عملہ، عوامی شکایات اور پنشن، ایٹمی توانائی اور خلاء کے وزیر مملکت  ڈاکٹر جتندر سنگھ نے ایک سوال کے تحریری جواب میں لوک سبھا کو مطلع کیا کہ وزیر خزانہ نے 29 فروری، 2016 کو لوک سبھا میں 2016-17 کے لئے بجٹ پیش کرتے ہوئے نو کلیائی توانائی سے متعلق کہا تھا کہ ” بجلی کے شعبے میں، ہمیں بجلی پیدا کرنے والے وسائل کو طویل مدتی استحکام کے لئے متنوع بنانے کی ضرورت ہے۔ حکومت نو کلیائی توانائی پیداوار کے شعبے میں سرمایہ کاری کے لئے 15 سے 20 برس کی طویل مدت پر مبنی ایک جامع منصوبہ تیار کر رہی ہے۔ اس مقصد کے لئے سرمایہ کاری کی ضروریات کی تکمیل کے لئے سرکاری دائرہ کار کے شعبے کی سرمایہ کاری کے ساتھ تین ہزار کروڑ روپئے سالانہ کا بجٹ مختص کیا گیا ہے۔
حکومت نے ہریانہ کے گورکھ پور میں 700-700 میگا واٹ کے چار یونٹوں کے قیام کو پہلے ہی انتظامی اور مالی منظوری دے دی ہے، جس کے پہلے دو یونٹ جی ایچ اے وی پی 1 اور 2  زیر تعمیر ہیں۔
مستقبل کے نو کلیائی پاور پلانٹوں کے لئے موزوں جگہ کی نشان دہی ایٹمی توانائی کے محکمے کی اسٹینڈنگ سائٹ سلیکشن کمیٹی  کا ایک جاری عمل ہے۔
۔۔۔۔۔۔
U.3212
(Visitor Counter : 52
خواتین اور بچوں کی ترقیات کی وزارت
پردھان منتری ماترو وندنا یوجنا کے تحت حاملہ خواتین کو معاوضہ
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج لوک سبھا میں ایک تحریری جواب میں بتایا کہ پردھان منتری ماترو وندنا یوجنا  حمل اور دودھ پلانے کے دوران ڈی بی ٹی موڈ میں حاملہ خواتین اور دودھ پلانے والی ماؤں  کے بینک/پوسٹ آفس کھاتوں میں تین قسطوں میں مخصوص شرائط کے ساتھ 5,000 کی نقد رقم فراہم کرنے کا تصور پیش کرتی ہے ۔اس سلسلے میں تفصیل درج ذیل ہے:
|
|
نقد رقم کی منتقلی
|
|
شرائط
|
|
رقم 
|
|
پہلی قسط
|
||
|
1,000/-
|
|
دوسری قسط
|
|
- ولادت سے قبل کم از کم ایک چیک اپ کرانا 
|
|
2,000/-
|
|
تیسری قسط
|
|
- بچے کی پیدائش رجسٹرڈ ہے۔
- بچے کوبی سی جی ،او پی وی ،ڈی پی ٹی اور ہیپاٹائٹس - بی یا اس کے مساوی/متبادل کا پہلا سائیکل ملا ہے۔
|
|
2,000/-
حمل کے ابتداء سے متعلق رجسٹریشن اسکیم کے تحت پیدائش سے پہلے ایک چیک اپ  اور بچے کی ٹیکہ کاری سے پہلے کی سائیکل کا جائزہ اور نگرانی کی جاتی ہے۔
اسکیم کے مقاصد یہ ہیں:  اجرت کے نقصان کا جزوی معاوضہ نقد ترغیبات کے لحاظ سے فراہم کرنا تاکہ عورت پہلے زندہ بچے کی پیدائش سے پہلے اور بعد میں مناسب آرام کر سکے۔ اور  فراہم کردہ نقد مراعات سے حاملہ خواتین اور دودھ پلانے والی ماؤں  کوصحت بہتر بنانے میں مدد ملے گی ۔
وزارت پی ایم ایم وی وائی کوخوراک کے تحفظ سے متعلق قومی ایکٹ 2013  کے مطابق نافذ کر رہی ہے تاکہ مرکزی حکومت کی جانب سے ہر حاملہ خواتین اور دودھ پلانے والی ماؤں کے لئے وضع کردہ اسکیموں کے فوائداُنہیں حاصل ہوسکیں، سوائے ان کے جو باقاعدہ مرکزی حکومت یا ریاستی حکومت یا سرکاری سیکٹر کے تحت زیر ملازمت ہیں یا وہ لوگ جو اس وقت نافذ العمل کسی قانون کے تحت اسی طرح کے فوائد حاصل کر رہے ہیں۔اس طرح کی قسطوں میں مرکزی حکومت کی طرف سے مقرر کئے گئے چھ ہزار روپے سے کم کے زچگی کے فوائد کے حقدار ہوں گے۔ اس کے مطابق پی ایم ایم وی وائی کے تحت، مستفدین کے بینک/پوسٹ آفس کھاتوں میں 5,000روپے کے زچگی کے فوائد کی ادائیگی تین قسطوں میں فراہم کی جاتی ہے۔اہل استفادہ کنندہ کو ادارہ جاتی ڈیلیوری کے بعد جنانی تحفظ یوجنا  کے تحت زچگی فوائد کے لئے منظور شدہ اصولوں کے مطابق باقی نقد فراہم کی جاتی ہےتاکہ اوسطاً ایک عورت کو 6000 روپے ملیں۔